Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az igazságügy-miniszter a 12/2004. (IV. 7.) AB határozattal elõírt törvényalkotási kötelezettség teljesítésének
Paragraph Index: 651

Az igazságügy-miniszter a 12/2004. (IV. 7.) AB határozattal elõírt törvényalkotási kötelezettség teljesítésének elõkészítése során kikérte az adatvédelmi biztos véleményét és a biztos kezdeményezésére szakértõi szintû egyeztetõ megbeszélésekre is sor került. Javasoltuk az Avtv.-t módosító törvény tervezetének kiegészítését a határátlépõ adattovábbítás kisebb, jogharmonizációs célú korrekciójával, illetve az adatvédelmi biztos jogkörének pontosabb szabályozásával. (1628/J/2004) A jogszabály-tervezetek véleményezése során a közérdekû adatok nyilvánosságával kapcsolatban tett további észrevételek és javaslatok a beszámoló közérdekû adatok nyilvánosságáról szóló részében szerepelnek. Az Avtv. változó szabályainál maradva, a legutóbbi módosítás kapcsán kiemelendõ, hogy 2004 óta az adatvédelmi biztos jogkörébe tartozik az adatkezelés elõzetes ellenõrzése, amelyet jogszabályban elrendelt adatkezelés esetén is végezhet. Ilyen esetben a jogszabály tervezett hatálybalépési idõpontjától függõen az elõzetes ellenõrzés akár az adatkezelést elrendelõ jogszabály tervezetének véleményezésével párhuzamosan is történhet. Az adatvédelmi biztos az ésszerû munkaszervezés határain belül arra törekszik, hogy az elõzetes ellenõrzést soron kívül, a számára az Avtv. 31. § (3) be- 2005/87/II. szám kezdésében biztosított határidõnél korábban befejezze, ha ezt a jogszabály tervezett hatályba lépésének idõpontja szükségessé teszi.

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes